Π.Σ. Βέροια 1960

Ο **Ποδοσφαιρικός Σύλλογος Βέροια 1960** είναι ελληνικό ποδοσφαιρικό σωματείο το οποίο εδρεύει στη Βέροια. Ιδρύθηκε στις 16 Αυγούστου 2018, και επίσημα χρώματα του αποτελούν το βυσσινί και το μπλε. Χρησιμοποιεί ως αγωνιστική έδρα το Δημοτικό Στάδιο Βέροιας το οποίο έχει χωρητικότητα 6.350 θέσεων.

Ο Π.Σ. Βέροια 1960 αποτελεί τη συνέχεια του Γ.Α.Σ. Βέροια (1960–2018), του πιο ιστορικού και επιτυχημένου ποδοσφαιρικού συλλόγου της Βέροιας, με πολλές συμμετοχές στην Α΄ Εθνική Κατηγορία και σε επαγγελματικές εθνικές κατηγορίες. 

Την περίοδο 2019–2023 αγωνιζόταν στα επαγγελματικά πρωταθλήματα με την επωνυμία «**Νέος Ποδοσφαιρικός Σύλλογος Βέροια 2019 [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Ν.Π.Σ. Βέροια [[Ποδοσφαιρική Ανώνυμη Εταιρεία|Π.Α.Ε.]] 2019**». Από την αγωνιστική περίοδο 2025–2026 αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας.

## Ιστορία
### Ν.Π.Σ. Βέροια 2019 (2018–2024)
Στις 4 Ιουλίου 2018, πραγματοποιήθηκε επανενεργοποίηση των προσπαθειών του Γ.Α.Σ. Βέροια με προσωρινή διοίκηση που διορίστηκε από το τοπικό δικαστήριο της Βέροιας, η οποία στην πορεία απέβη άκαρπη και στα τέλη του καλοκαιριού του 2018 αποφασίστηκε ο Γ.Α.Σ. Βέροια να αδρανοποιηθεί.  

Μετά από πρωτοβουλίες της οικογένειας Μπίκα και της διοίκησης του Α.Σ. Ελπίς Σκουτάρεως, μέλους της Ε.Π.Σ. Σερρών που αγωνιζόταν στην Γ΄ Εθνική Κατηγορία, συμφωνήθηκε η μεταφορά της έδρας στη Βέροια και η αλλαγή της επωνυμίας του σε «**Νέος Ποδοσφαιρικός Σύλλογος Βέροια 2019**».  

Την σεζόν 2018–19, καθώς οι διαδικασίες πραγματοποιήθηκαν εκτός προθεσμιών, η ομάδα στην επίσημη ιστοσελίδα της Ε.Π.Ο. και στην περαίωση του πρωταθλήματος 2018–19 αναγράφονταν ακόμα ως «Α.Σ. Ελπίς Σκουτάρεως» της Ε.Π.Σ. Σερρών. Για τον ίδιο λόγο υπήρχαν και αναβολές των αγώνων της για το Κύπελλο Ε.Π.Σ. Ημαθίας.

Η ομάδα στέφθηκε πρωταθλήτρια στον 2ο όμιλο της Γ΄ Εθνικής και κέρδισε την άνοδο της στη Φούτμπολ Λιγκ. Στις 17 Ιουλίου 2019 ανακοινώθηκε επίσημα η σύσταση της Π.Α.Ε. Ν.Π.Σ. Βέροια 2019. Για αυτό τον λόγο υποχρεώθηκε να αλλάξει τα χρώματά της ώστε να μην συνδέεται με την παλιά Π.Α.Ε. Γ.Α.Σ. Βέροια. Έτσι, η ομάδα άλλαξε τα χρώματά της από μπλε και κόκκινο σε λευκό, μαύρο, γκρι και χρυσό.

Την σεζόν 2019–20 στο Κύπελλο Ελλάδας αντιμετώπισε σε μονό παιχνίδι τον Διαγόρα Ρόδου στην εντός έδρας αναμέτρηση για τον τρίτο γύρο του θεσμού και τον κέρδισε με σκορ 2-0 και προκρίθηκε στον τέταρτο γύρο όπου κληρώθηκε να αντιμετωπίσει τον Λεβαδειακό πάλι σε μονό παιχνίδι και σε εντός έδρας αναμέτρηση τον κέρδισε και αυτόν, με σκορ όμως 3–0. Στον πέμπτο γύρο κληρώθηκε με τον Π.Α.Σ. Γιάννινα σε διπλούς αγώνες έτσι στην έδρα του Π.Α.Σ. Γιάννινα στο πρώτο παιχνίδι ηττήθηκε με σκορ 1–0. Οι Βεροιώτες χρειάζονταν στην έδρα τους μια νίκη μεγαλύτερη του 1–0, αλλά δεν τα κατάφεραν καθώς το παιχνίδι στην έδρα τους το χάσανε με σκορ 1–2 και 1–3 το γενικό αποκλείοντας τους από τον θεσμό.  

Στο πρωτάθλημα της Φούτμπολ Λιγκ, ως τρίτη τη τάξει εθνική κατηγορία (2019–2021), τερμάτισε στην 7η θέση όπου διακόπηκε και δεν ολοκληρώθηκε ποτέ το πρωτάθλημα λόγω της πανδημίας του κορωνοϊού. Τη σεζόν 2020–21 μετά από μια καταπληκτική χρονιά κατέλαβε την 1η θέση και εξασφάλισε την άνοδο στη Σούπερ Λιγκ 2.

Τη σεζόν 2021–22 στον Βόρειο Όμιλο στης Σούπερ Λιγκ 2 κατέλαβε στην 1η θέση και κλήθηκε να συμμετάσχει στα μπαράζ που θα κρίνανε τον πρωταθλητή της Σούπερ Λιγκ 2 και την άνοδο στη Σούπερ Λιγκ 1, ενάντια στον Λεβαδειακό πρωταθλητή του Νοτίου Ομίλου. Από τους αγώνες μπαράζ προβιβάστηκε ο Λεβαδειακός με τον Ν.Π.Σ. Βέροια να πηγαίνει σε νέα μπαράζ ενάντια στον Π.Α.Σ. Λαμία, 13ο της Σούπερ Λιγκ 1, στα οποία δεν κατάφερε και πάλι να ανέβει στην παραπάνω κατηγορία.

Την σεζόν 2022–23 η ομάδα ταλανίζεται από διοικητικά προβλήματα, καθώς η οικογένεια Μπίκα είχε πλέον αποχωρήσει από το καλοκαίρι του 2022 ύστερα από την αποτυχία της ανόδου, τα οποία έγιναν και αγωνιστικά διότι η ομάδα υποβιβάστηκε στην Γ΄ Εθνική Κατηγορία μετά από 4 χρόνια, έχοντας μέτρια έως κακή απόδοση στα περισσότερα ματς εκείνης της περιόδου.

Ο κατήφορος συνεχίστηκε και τη σεζόν 2023–24 κατά την οποία ο Ν.Π.Σ. Βέροια υποβιβάστηκε, για πρώτη φορά στην ιστορία του, στην Α΄ Κατηγορία Ε.Π.Σ. Ημαθίας.

### Π.Σ. Βέροια 1960 (2024–Σήμερα)
Στις 17 Ιουλίου 2024 ο σύλλογος άλλαξε και επίσημα το όνομα του σε «**Βέροια 1960**». Την πρώτη χρονιά της ομάδας στο τοπικό, η Βέροια κατέκτησε το πρωτάθλημα της Ε.Π.Σ. Ημαθίας, με συναγωνιστή τον Φ.Α.Σ. Νάουσα. Με την κατάκτηση του πρωταθλήματος, η Βέροια συμμετείχε στο ειδικό πρωτάθλημα ανόδου, στο οποίο κέρδισε την άνοδο και την επιστροφή στις εθνικές κατηγορίες.

## Αγωνιστική πορεία

## Τίτλοι
* Γ΄ Κατηγορία (**2 Τίτλοι**): 2018–2019, 2020–2021

* Α΄ Κατηγορία Ε.Π.Σ. Ημαθίας (**1 Τίτλος**): 2024–2025

## Έμβλημα

Αρχείο:Ν.Π.Σ. Βέροια 2019.svg|Έμβλημα της Π.Α.Ε. Ν.Π.Σ. Βέροια 2019.
Αρχείο:ΠΣ Βέροια.svg|Έμβλημα του Π.Σ. Βέροια 1960.


## Σύνδεσμοι φιλάθλων
Η ομάδα της Βέροιας γνωστή και ως «Βασίλισσα του Βορρά» αποτελεί μία από τις επαρχιακές ομάδες της Ελλάδας με μικρομεσαία οπαδική δύναμη. Υπάρχουν 3 ενεργοί σύνδεσμοι φιλάθλων. Ο Σύνδεσμος Φίλων Βέροιας «Θύρα 4», οι Queen’s Boyz και το Veria Ghetto.

***Veria Ghetto***

Ο Σ.Φ. Βέροιας «Veria Ghetto» είναι ένας νεοσύστατος σύνδεσμος στην πόλη της Βέροιας. Αποτελείται κυρίως από νέα παιδιά που ακολουθούν την ομάδα από μικρή ηλικία. 

Βρίσκονται πάντα και παντού στο πλευρό της Βασίλισσας του Βορρά, όχι μόνο στους αγώνες της ομάδας αλλά και εκτός καθώς διοργανώνουν συχνά εκδηλώσεις, ψηστήρια και άλλα διάφορα οπαδικής φύσης event. 

## Παραπομπές


Κατηγορία:Αθλητικοί σύλλογοι Ημαθίας
Κατηγορία:Ιδρύσεις αθλητικών συλλόγων το 2018
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2018